Επιβολή κυρώσεων σε περιπτώσεις παραβάσεων της αλιευτικής νομοθεσίας σε όλο τον αλιευτικό τομέα

Περιγραφή: Η διαδικασία αφορά στην επιβολή κυρώσεων στις περιπτώσεις παραβάσεων της αλιευτικής νομοθεσίας στον αλιευτικό τομέα και σε εφαρμογή κοινοτικής νομοθεσίας.
Τα κράτη μέλη, σύμφωνα με την κοινοτική νομοθεσία, μεριμνούν, ώστε να επιβάλλονται αποτελεσματικές, αναλογικές και αποτρεπτικές διοικητικές κυρώσεις στο φυσικό πρόσωπο που διέπραξε παραβάσεις των κανόνων της κοινής αλιευτικής πολιτικής ή στο νομικό πρόσωπο που υπέχει ευθύνη για τις παραβάσεις αυτές.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
en: MINISTRY OF RURAL DEVELOPMENT AND FOOD
Οργανική μονάδα θεσμικού φορέα: title: el: ΔΙΕΥΘΥΝΣΗ ΕΛΕΓΧΟΥ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΚΑΙ ΠΡΟΪΟΝΤΩΝ
Παρέχεται σε: Εμπόρους
Εξαγωγείς
Μεταφορείς
Αγροτικές επιχειρήσεις
Εμπορικές επιχειρήσεις
Εξαγωγικές επιχειρήσεις
Επιχειρήσεις εστίασης ή αναψυχής
Επιχειρήσεις μεταποίησης
Επιχειρήσεις τροφίμων
Λιανικό εμπόριο
Παραγωγής Τροφίμων
Νομικά Πρόσωπα – Νομικές Οντότητες
Αλιείς
Επιχειρηματίες
Ιδιοκτήτες αλιευτικών σκαφών
Σημεία εξυπηρέτησης: title: Διευθύνσεις Αστυνομίας Χώρας
title: Διευθύνσεις Δασών
title: Λιμενικές Αρχές
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 15 έως 30 ημέρες
Διάρκεια ισχύος: Τύπος: Άπαξ
Προϋποθέσεις: conditions_name: Έκδοση Απόφασης Επιβολής Κυρώσεων από τις αρμόδιες αρχές, σύμφωνα με το αρθρ.11, παρ.2 του ν.δ. 420/1970 (Α27), όπως τροποποιήθηκε με το άρθρ. 12 του ν.5087/2024 με ισχύ την 16/02/2024.
"Οι ποινές του άρθρ. 11, παρ.1 επιβάλλονται με αποφάσεις των προϊσταμένων των οικείων:
α) κεντρικών λιμεναρχείων και λιμεναρχείων αν πρόκειται για παραβάσεις σε θαλάσσιες
περιοχές και λιμνοθάλασσες. Για τα αλιευτικά σκάφη που φέρουν ελληνική σημαία και δραστηριοποιούνται εκτός περιοχών ευθύνης των Λιμενικών Αρχών, όπως ορίζονται από τις διατάξεις του π.δ. 81/2014 (Α’ 125), όπως ισχύει, οι κυρώσεις της παραγράφου 1 επιβάλλονται με απόφαση του προϊσταμένου του κεντρικού λιμεναρχείου ή λιμεναρχείου στο οποίο, κατά περίπτωση, έχει νηολογηθεί το σκάφος και υπεύθυνοι εις ολόκληρον είναι ο κυβερνήτης και ο πλοιοκτήτης (φυσικό ή νομικό πρόσωπο) ή ναυλωτής ή εφοπλιστής ή διαχειριστής 
β) Δασικών υπηρεσιών, αν πρόκειται για παραβάσεις σε ορεινά ρέοντα ύδατα,
γ) Αστυνομικών αρχών, αν πρόκειται για παραβάσεις σε εσωτερικά ύδατα (λίμνες, ποτάμια και άλλα υδάτινα συστήματα).
conditions_type: Διοικητικές
conditions_name: Επιβάλλονται κυρώσεις κατόπιν ελέγχου όταν υπάρχει υποψία ότι αλιευτικό σκάφος επιδίδεται σε παράνομη αλιεία (ΠΛΑ) αλιεία εάν έχει αποδειχτεί ότι, κατά παράβαση των μέτρων διατήρησης και διαχείρισης που ισχύουν στην οικεία περιοχή:
α) αλίευσε χωρίς ισχύουσα άδεια ή έγκριση εκδοθείσα από το κράτος σημαίας ή από το οικείο παράκτιο κράτος, ή
β) δεν τήρησε τις υποχρεώσεις του να καταγράφει και να αναφέρει δεδομένα αλιευμάτων ή αφορώντα τα αλιεύματα, συμπεριλαμβανομένων των δεδομένων που πρέπει να διαβιβάζονται μέσω του δορυφορικού συστήματος παρακολούθησης σκαφών (VMS), ή τις αναγγελίες που αναφέρονται στο άρθρο 6, ή 
γ) αλίευσε σε απαγορευμένη περιοχή, κατά τη διάρκεια περιόδου απαγόρευσης της αλιείας, ή χωρίς να διαθέτει ή αφού εξήντλησε ποσόστωση ή/και πέραν του απαγορευόμενου βάθους, ή
δ) επιδόθηκε σε αλιεία με στόχο απόθεμα που αποτελεί αντικείμενο αναστολής αλίευσης ή για το οποίο έχει απαγορευθεί η αλιεία, ή
ε) χρησιμοποίησε αλιευτικά εργαλεία απαγορευμένα ή μη τηρούντα τις διατάξεις, ή
στ) παραποίησε ή απέκρυψε σημάνσεις, την ταυτότητα ή τα στοιχεία νηολόγησης του σκάφους, ή
ζ) απέκρυψε, αλλοίωσε ή εξαφάνισε αποδεικτικά στοιχεία που σχετίζονται με έρευνα, ή
η) παρακώλυσε το έργο επιθεωρητών αλιείας κατά την εκτέλεση των καθηκόντων τους για επιθεώρηση της συμμόρφωσης προς τα ισχύοντα μέτρα διατήρησης και διαχείρισης ή το έργο παρατηρητών κατά την παρακολούθηση της συμμόρφωσης με τους ισχύοντες κοινοτικούς κανόνες, ή
θ) δέχθηκε, μεταφόρτωση ή εκφόρτωσε ιχθύς μεγέθους μικρότερου το κανονικού κατά παράβαση της ισχύουσας νομοθεσίας, ή
ι) μεταφόρτωσε ή συμμετείχε σε κοινές αλιευτικές δραστηριότητες με, υποστήριξε ή εφοδίασε άλλα αλιευτικά σκάφη τα οποία έχει διαπιστωθεί ότι έχουν επιδοθεί σε ΠΛΑ αλιεία σύμφωνα με τον παρόντα κανονισμό, ιδίως δε εκείνα που περιλαμβάνονται στον κοινοτικό κατάλογο σκαφών ΠΛΑ αλιείας ή στον κατάλογο σκαφών ΠΛΑ αλιείας μιας περιφερειακής οργάνωσης διαχείρισης της αλιείας· ή
ια) εάν έχει επιδοθεί σε αλιευτικές δραστηριότητες σε περιοχή περιφερειακής οργάνωσης διαχείρισης της αλιείας κατά τρόπο που δεν συνάδει με ή παραβαίνει τα μέτρα διατήρησης και διαχείρισης της εν λόγω οργάνωσης και φέρει σημαία κράτους που δεν είναι συμβαλλόμενο μέρος στην εν λόγω οργάνωση, ή δεν συνεργάζεται με την οργάνωση αυτήν όπως προβλέπεται από την οργάνωση αυτήν, ή
ιβ) δεν έχει εθνικότητα και συνεπώς πρόκειται για σκάφος άνευ κράτους σημαίας, σύμφωνα με το διεθνές δίκαιo. Οι παραπάνω δραστηριότητες θεωρούνται ως σοβαρές παραβάσεις, ανάλογα με τη σοβαρότητα της συγκεκριμένης παράβασης, η οποία καθορίζεται από την αρμόδια αρχή του κράτους μέλους, βάσει κριτηρίων όπως η προκληθείσα ζημία, το κόστος της, η έκταση της παράβασης, ή η επανάληψή της.
conditions_type: Διοικητικές
Βήματα: step_description: Οι αρμόδιες Λιμενικές Αρχές του άρθρου 9 του Ν. 2040/1992, κατά τη διενέργεια επιθεώρησης ή άλλου ελέγχου βεβαιώσουν την διενέργεια παράβασης ή παραβάσεων που εμπίπτουν στις κατηγορίες του Παραρτήματος 1 της απόφασης με αρ. 3866/78486/2015, συμπληρώνεται η παράβαση στην έκθεση επιθεώρησης, τηρούν όλα τα αποδεικτικά στοιχεία της κάθε παράβασης, προωθούν τις ενέργειες επιβολής κυρώσεων σύμφωνα με το άρθρο 11 του 420/1970 όπως ισχύει, κοινοποιούν την ή τις εν λόγω αποφάσεις επιβολής κυρώσεων άμεσα με την έκδοση τους καθώς και τον σχετικό φάκελο, στην Δ/νση Ελέγχου Αλιευτικών Δραστηριοτήτων και Προϊόντων της Γενικής Δ/νσης Βιώσιμης Αλιείας για τις περαιτέρω ενέργειες.
step_implementation: Υπογραφή
step_official: Αρμόδιος φορέας
step_title: Έκδοση Έκθεσης Επιθεώρησης από Αρμόδια Αρχή Ελέγχου
step_implementation: Χειροκίνητη ενέργεια
step_title: Κλήση σε Απολογία του φερόμενου ως παραβάτη
step_description: Οι ποινές του άρθρ. 11,  του ν.δ. 420/1970 (Α27), όπως τροποποιήθηκε με το άρθρ. 12 του ν.5087/2024 με ισχύ την 16/02/2024, επιβάλλονται με αποφάσεις των προϊσταμένων των οικείων:
α) κεντρικών λιμεναρχείων και λιμεναρχείων αν πρόκειται για παραβάσεις σε θαλάσσιες
περιοχές και λιμνοθάλασσες. Για τα αλιευτικά σκάφη που φέρουν ελληνική σημαία και δραστηριοποιούνται εκτός περιοχών ευθύνης των Λιμενικών Αρχών, όπως ορίζονται από τις διατάξεις του π.δ. 81/2014 (Α’ 125), όπως ισχύει, οι κυρώσεις της παραγράφου 1 επιβάλλονται με απόφαση του προϊσταμένου του κεντρικού λιμεναρχείου ή λιμεναρχείου στο οποίο, κατά περίπτωση, έχει νηολογηθεί το σκάφος και υπεύθυνοι εις ολόκληρον είναι ο κυβερνήτης και ο πλοιοκτήτης (φυσικό ή νομικό πρόσωπο) ή ναυλωτής ή εφοπλιστής ή διαχειριστής 
β) Δασικών υπηρεσιών, αν πρόκειται για παραβάσεις σε ορεινά ρέοντα ύδατα,
γ) Αστυνομικών αρχών, αν πρόκειται για παραβάσεις σε εσωτερικά ύδατα (λίμνες, ποτάμια και άλλα υδάτινα συστήματα).
step_implementation: Υπογραφή
step_note: Οι αποφάσεις πρέπει να είναι αιτιολογημένες και εκδίδονται μετά τη λήψη της απολογίας του παραβάτη ή αφού περάσει άπρακτη η προθεσμία που του ορίστηκε με έγγραφη πρόσκληση για να απολογηθεί. Η έκτιση της ποινής αφαίρεσης των αδειών αλιείας (ατομικής σκάφους) αρχίζει αφού περάσει άπρακτη η προθεσμία άσκησης προσφυγής στο Συμβούλιο Εκδίκασης Αλιευτικών Προσφυγών και σε περίπτωση που ασκήθηκε προσφυγή μετά την κοινοποίηση της απόρριψής της.
step_official: Αρμόδιος φορέας
step_title: Έκδοση Απόφασης Επιβολής Κυρώσεων από Αρμόδια Αρχή Ελέγχου
step_description: Η αρμόδια Αρχή Ελέγχου που είναι και αρμόδιος φορέας επιβολής ποινής κοινοποιεί την Απόφαση Επιβολής Κυρώσεων στον παραβάτη.
step_implementation: Χειροκίνητη ενέργεια
step_note: Κατά της απόφασης ο παραβάτης δύναται να ασκήσει ενδικοφανή Προσφυγή, η οποία υποβάλλεται απευθείας στη Γραμματεία του Συμβουλίου Εκδίκασης Αλιευτικών Προσφυγών (ΣΕΑΠ) είτε στην αρμόδια Αρχής Ελέγχου, η οποία τη διαβιβάζει στο ΣΕΑΠ.
Η άσκηση προσφυγής στο Συμβούλιο Εκδίκασης Αλιευτικών προσφυγών δεν αναστέλλει την καταβολή του προστίμου.
step_official: Αρμόδιος φορέας
step_title: Κοινοποίηση Απόφασης Επιβολής Κυρώσεων στον παραβάτη
Εξερχόμενα: Έναυσμα σε άλλη διαδικασία
Ενημέρωση Μητρώου
Κατάθεση ποσού
Παραγωγή εγγράφου
Νομοθεσία: rule_article: 4, 89α, 91, 91α, 91β, 92, 92α
rule_decision_number: 2842
rule_decision_year: 2023
rule_description: Άμεσα μέτρα επιβολής για σοβαρές παραβάσεις. Όταν βάσει οποιωνδήποτε σχετικών δεδομένων ή πληροφοριών οι αρμόδιες αρχές των κρατών μελών έχουν λόγους να πιστεύουν ότι ένα φυσικό πρόσωπο έχει διαπράξει σοβαρή παράβαση ή ένα νομικό πρόσωπο υπέχει ευθύνη για σοβαρή παράβαση, ή όταν ένα φυσικό πρόσωπο συλλαμβάνεται επ’ αυτοφώρω κατά τη διάπραξη σοβαρής παράβασης, τα κράτη μέλη λαμβάνουν αμέσως, πέραν της διερεύνησης της παράβασης σύμφωνα με τις διατάξεις του άρθρου 85, με βάση την εθνική τους νομοθεσία, κατάλληλα και άμεσα μέτρα, όπως: α) την επιβολή της παύσης των αλιευτικών δραστηριοτήτων· β) την αλλαγή πορείας του αλιευτικού σκάφους προς λιμένα· γ) την αλλαγή πορείας του μεταφορικού οχήματος δ) την επιβολή εγγύησης· ε) την κατάσχεση του αλιευτικού σκάφους, του μεταφορικού οχήματος, των αλιευτικών εργαλείων, των αλιευμάτων ή των αλιευτικών προϊόντων ή του κέρδους που έχει αποκομιστεί από την πώληση των αλιευμάτων ή των αλιευτικών προϊόντων· στ) τον περιορισμό ή την απαγόρευση της διάθεσης των αλιευτικών προϊόντων στην αγορά· ζ) την προσωρινή ακινητοποίηση του εμπλεκόμενου αλιευτικού σκάφους ή του μεταφορικού οχήματος· η) την αναστολή της άδειας αλιείας· θ) την επιβολή προσωρινής παύσης των επιχειρηματικών δραστηριοτήτων.
Τα άμεσα μέτρα που αναφέρονται παραπάνω είναι τέτοια ώστε να αποτρέπουν τη συνέχιση της διαπιστωθείσας σοβαρής παράβασης, να επιτρέπουν τη λήψη όλων των αναγκαίων μέτρων για τη διασφάλιση της φύλαξης των αποδεικτικών στοιχείων που αφορούν την εν λόγω παράβαση και να επιτρέπουν στις αρμόδιες αρχές να ολοκληρώσουν την έρευνά τους.

Το ενδιαφερόμενο κράτος μέλος κοινοποιεί αμέσως στο κράτος σημαίας και σύμφωνα με την εθνική του νομοθεσία, τα μέτρα επιβολή ποινής που έλαβε.

Κυρώσεις για σοβαρές παραβάσεις. Με την επιφύλαξη άλλων κυρώσεων που επιβάλλονται σύμφωνα με τον παρόντα κανονισμό και την εθνική νομοθεσία, τα κράτη μέλη διασφαλίζουν ότι μια σοβαρή παράβαση που οδήγησε στην απόκτηση προϊόντων αλιείας ή υδατοκαλλιέργειας τιμωρείται με διοικητικές οικονομικές κυρώσεις, το ελάχιστο όριο των οποίων είναι τουλάχιστον η αξία των προϊόντων αλιείας ή υδατοκαλλιέργειας που αποκτήθηκαν ως αποτέλεσμα της διάπραξης της σοβαρής παράβασης, ενώ το μέγιστο όριο των οποίων είναι τουλάχιστον πενταπλάσιο της αξίας των προϊόντων αλιείας ή υδατοκαλλιέργειας που αποκτήθηκαν ως αποτέλεσμα της διάπραξης της σοβαρής παράβασης.

Σε περίπτωση επανειλημμένης σοβαρής παράβασης εντός τριετίας που οδήγησε στην απόκτηση προϊόντων αλιείας ή υδατοκαλλιέργειας, τα κράτη μέλη μεριμνούν ώστε η σοβαρή παράβαση να τιμωρείται με διοικητικές οικονομικές κυρώσεις, το ελάχιστο όριο των οποίων είναι τουλάχιστον το διπλάσιο της αξίας των προϊόντων αλιείας ή υδατοκαλλιέργειας που αποκτήθηκαν ως αποτέλεσμα της διάπραξης της σοβαρής παράβασης, ενώ το μέγιστο όριο των οποίων είναι τουλάχιστον το οκταπλάσιο της αξίας των προϊόντων αλιείας ή υδατοκαλλιέργειας που αποκτήθηκαν ως αποτέλεσμα της διάπραξης της σοβαρής παράβασης.

Κατά τον υπολογισμό της αξίας των προϊόντων αλιείας ή υδατοκαλλιέργειας που αποκτήθηκαν ως αποτέλεσμα της διάπραξης της σοβαρής παράβασης, τα κράτη μέλη λαμβάνουν υπόψη τις εθνικές τιμές κατά την πρώτη πώληση, τις τιμές που ισχύουν στις κύριες διεθνείς αγορές που αφορούν το συγκεκριμένο είδος και τη σχετική αλιευτική περιοχή ή τις τιμές της πλατφόρμας του ευρωπαϊκού παρατηρητηρίου αγοράς προϊόντων αλιείας και υδατοκαλλιέργειας (EUMOFA), κατά τον χρόνο διάπραξης της παράβασης.

Στο Άρθρο 91β αναφέρονται οι Συνοδευτικές κυρώσεις. Οι κυρώσεις που προβλέπονται στα άρθρα 89, 89α και 91α μπορούν να συνοδεύονται από άλλες κυρώσεις, και ειδικότερα:
α) την ακινητοποίηση του ή των αλιευτικών σκαφών ή του ή των οχημάτων που εμπλέκονται στην παράβαση· β) τη δήμευση του ή των σκαφών, του ή των οχημάτων, των απαγορευμένων αλιευτικών εργαλείων, των αλιευμάτων ή των προϊόντων αλιείας· γ) την αναστολή ή την ανάκληση της αλιευτικής άδειας ή της άδειας αλίευσης· δ) τη μείωση ή αφαίρεση των αλιευτικών δικαιωμάτων· ε) τον αποκλεισμό από το δικαίωμα απόκτησης νέων αλιευτικών δικαιωμάτων· στ) την απαγόρευση πρόσβασης σε κρατικές ενισχύσεις ή επιδοτήσεις· ζ) την αναστολή ή αφαίρεση του καθεστώτος εγκεκριμένου οικονομικού φορέα που χορηγείται σύμφωνα με το άρθρο 16 παράγραφος 3 του κανονισμού (ΕΚ) αριθ. 1005/2008· η) τη διαγραφή του αλιευτικού σκάφους από το εθνικό μητρώο· θ) την αναστολή ή παύση του συνόλου ή μέρους των οικονομικών δραστηριοτήτων του επιχειρηματία που σχετίζονται με την κοινή αλιευτική πολιτική· ι) την αναστολή ή ανάκληση της άδειας άσκησης εμπορικών δραστηριοτήτων που αφορούν προϊόντα αλιείας και υδατοκαλλιέργειας.
rule_type: Ευρωπαϊκός Κανονισμός
rule_article: 89
rule_decision_number: 1224
rule_decision_year: 2009
rule_description: Μέτρα για τη διασφάλιση της συμμόρφωσης. Τα κράτη μέλη διασφαλίζουν τη συστηματική λήψη κατάλληλων μέτρων, συμπεριλαμβανομένων των διοικητικών μέτρων ή ποινικών διαδικασιών σύμφωνα με την εθνική τους νομοθεσία, κατά των φυσικών ή νομικών προσώπων που εικάζεται ότι έχουν παραβεί οιαδήποτε διάταξη των κανόνων της κοινής αλιευτικής πολιτικής.
rule_type: Ευρωπαϊκός Κανονισμός
rule_decision_number: 404
rule_decision_year: 2011
rule_description: Εκτελεστικός κανονισμός (ΕΕ) αριθ. 404/2011 για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής.
rule_type: Ευρωπαϊκός Κανονισμός
rule_article: 3, 41, 42, 44-47
rule_decision_number: 1005
rule_decision_year: 2008
rule_description: Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008 , περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999. 
Ο Κανονισμός (ΕΚ) αριθ. 1005/2008 τροποποιήθηκε από τον Ευρωπαϊκό Κανονισμό 2023/2842, άρθρο 4. Ειδικότερα το Κεφάλαιο IX : ΑΜΕΣΑ ΜΕΤΡΑ ΕΠΙΒΟΛΗΣ, ΚΥΡΩΣΕΙΣ ΚΑΙ ΣΥΝΟΔΕΥΤΙΚΕΣ ΚΥΡΩΣΕΙΣ αναφέρεται σε: 
1. σοβαρές παραβάσεις που διαπράττονται εντός του εδάφους των κρατών μελών στην οποία εφαρμόζεται η συνθήκη ή εντός των θαλάσσιων υδάτων που υπάγονται στην κυριαρχία ή τη δικαιοδοσία των κρατών μελών, εκτός από τα ύδατα που είναι παρακείμενα των εδαφών και των χωρών που αναφέρονται στο παράρτημα ΙΙ της συνθήκης, ή
2. σοβαρές παραβάσεις που διαπράττονται από κοινοτικά αλιευτικά σκάφη ή υπηκόους κρατών μελών,
3. σοβαρές παραβάσεις που διαπιστώνονται στην επικράτεια ή στα ύδατα που αναφέρονται στο σημείο 1 του παρόντος άρθρου αλλά έχουν διαπραχθεί στην ανοιχτή θάλασσα ή εντός της δικαιοδοσίας τρίτης χώρας και επισύρουν κυρώσεις κατά το άρθρο 11 παράγραφος 4.
Ως σοβαρές παραβάσεις νοούνται:
α) οι δραστηριότητες που θεωρούνται ότι συνιστούν ΠΛΑ αλιεία σύμφωνα με τα κριτήρια του άρθρου 3·
β) οι επιχειρηματικές δραστηριότητες που συνδέονται άμεσα με ΠΛΑ αλιεία, συμπεριλαμβανομένου του εμπορίου ή της εισαγωγής αλιευτικών προϊόντων·
γ) η παραποίηση των εγγράφων που αναφέρονται στον παρόντα κανονισμό. Τη σοβαρότητα της παράβασης καθορίζει η αρμόδια αρχή κράτους μέλους λαμβάνοντας υπόψη τα κριτήρια του άρθρου 3 παράγραφος 2.
rule_type: Ευρωπαϊκός Κανονισμός
rule_article: 10, 11
rule_decision_number: 5087
rule_decision_year: 2024
rule_description: Ρυθμίζονται τα θέματα της αλιευτική προσφυγής.
rule_gazette_doc_issue: Α
rule_gazette_doc_number: 25
rule_type: Νόμος
rule_article: 11
rule_decision_number: 420
rule_decision_year: 1970
rule_description: Κυρώσεις, όπως τροποποιήθηκε με το άρθρ. 12 του ν.5087/2024 με ισχύ την 16/02/2024. Οι παραβάτες των διατάξεων των διαταγμάτων και αποφάσεων που εκδίδονται σύμφωνα με τις παρ. 1, 2, 4, 5 και 6 του άρθρου 10, καθώς και των διατάξεων των ισχυόντων ενωσιακών κανονισμών του τομέα της αλιείας, τιμωρούνται με τις εξής διοικητικές ποινές:
α) Οι παραβάτες των διατάξεων που καθορίζουν το ελάχιστο επιτρεπόμενο να αλιευθεί μέγεθος (διαστάσεις, βάρος κ.λπ.), ψαριών και άλλων υδρόβιων οργανισμών, τιμωρούνται με πρόστιμο από εξακόσια (600) μέχρι τρεις χιλιάδες (3.000) ευρώ, και με αφαίρεση της ατομικής άδειας αλιείας του κυβερνήτη, καθώς και της άδειας αλιείας του σκάφους, με το οποίο πραγματοποιήθηκε η παράβαση από τριάντα ημέρες μέχρι ένα χρόνο.
Σε περίπτωση υποτροπής μέσα σε μία διετία, ο χρόνος αφαίρεσης της άδειας αλιείας του σκάφους με το οποίο πραγματοποιήθηκε η παράβαση και τα όρια του προστίμου διπλασιάζονται.
Επίσης ο χρόνος αφαίρεσης της ατομικής άδειας αλιείας του κυβερνήτη, εφόσον πρόκειται για το ίδιο πρόσωπο, διπλασιάζεται.
β) Οι παραβάτες των διατάξεων που καθορίζουν τους τύπους και τις προδιαγραφές των σκαφών και γενικά των πλωτών μέσων με τα οποία επιτρέπεται η αλιεία, τιμωρούνται με πρόστιμο από τριακόσια (300) μέχρι χίλια πεντακόσια (1.500) ευρώ, και προσωρινή αφαίρεση της αδείας
αλιείας του σκάφους που δεν τηρεί τους τύπους και τις προδιαγραφές, όπως αυτές καθορίζονται από τις εκάστοτε ισχύουσες διατάξεις.
Η έναρξη της ποινής της προσωρινής αφαίρεσης της άδειας αλιείας του σκάφους αρχίζει με την πιστοποίηση του γεγονότος από τις αρμόδιες αρχές και λήγει με την πιστοποίηση από τις ίδιες αρχές της συμμόρφωσης των προδιαγραφών του σκάφους προς τα εκάστοτε ισχύοντα.
Εφόσον παρέλθει χρονικό διάστημα ενός έτους από την πιστοποίηση του γεγονότος, χωρίς ο πλοιοκτήτης να προβεί σε συμμόρφωση των χαρακτηριστικών του σκάφους προς τις ισχύουσες προδιαγραφές και τύπους, παρέχεται εξάμηνη ανατρεπτική προθεσμία μετά το τέλος της οποίας η προσωρινή αφαίρεση της άδειας μετατρέπεται σε οριστική, εφόσον δεν έχει συμμορφωθεί ο ενδιαφερόμενος.
γ) Οι παραβάτες των άλλων διατάξεων τιμωρούνται με αφαίρεση της ατομικής άδειας αλιείας του κυβερνήτη, καθώς και της αδείας αλιείας του σκάφους με το οποίο πραγματοποιήθηκε η παράβαση, από δέκα (10) ημέρες μέχρι δύο (2) μήνες και με πρόστιμο από τριακόσια (300) ευρώ
μέχρι χίλια πεντακόσια (1.500) ευρώ, με εξαίρεση τα σκάφη μηχανότρατες, γριγρί και τράτες, για τα οποία το πρόστιμο ορίζεται από εξακόσια (600) ευρώ μέχρι τρεις χιλιάδες (3.000) ευρώ.
Σε περίπτωση υποτροπής μέσα σε μια διετία, ο χρόνος αφαίρεσης της άδειας αλιείας του σκάφους με το οποίο πραγματοποιήθηκε η παράβαση και τα όρια του προστίμου διπλασιάζονται.
Επίσης ο χρόνος αφαίρεσης της ατομικής άδειας αλιείας του κυβερνήτη, εφόσον πρόκειται για το ίδιο πρόσωπο διπλασιάζεται.
Η αφαίρεση, σύμφωνα με τις διατάξεις της παραγράφου αυτής, της άδειας αλιείας του σκάφους με το οποίο διαπράχθηκε η παράβαση δεν αίρεται με τη μετονομασία ή με τη μετανηολόγηση του ή την αλλαγή του ιδιοκτήτη ή του κυβερνήτη του.
Όπως τροποποιήθηκε με το άρθρ. 12 του ν.5087/2024 με ισχύ την 16/02/2024.
2. Οι πιο πάνω ποινές επιβάλλονται με αποφάσεις των προϊσταμένων των οικείων:
α) κεντρικών λιμεναρχείων και λιμεναρχείων αν πρόκειται για παραβάσεις σε θαλάσσιες περιοχές και λιμνοθάλασσες. Για τα αλιευτικά σκάφη που φέρουν ελληνική σημαία και δραστηριοποιούνται εκτός περιοχών ευθύνης των Λιμενικών Αρχών, όπως ορίζονται από τις διατάξεις του π.δ. 81/2014 (Α’ 125), όπως ισχύει, οι κυρώσεις της παραγράφου 1 επιβάλλονται με απόφαση του προϊσταμένου του κεντρικού λιμεναρχείου ή λιμεναρχείου στο οποίο, κατά περίπτωση, έχει νηολογηθεί το σκάφος και υπεύθυνοι εις ολόκληρον είναι ο κυβερνήτης και οπλοιοκτήτης (φυσικό ή νομικό πρόσωπο) ή ναυλωτής ή εφοπλιστής ή διαχειριστής  σύμφωνα με το άρθρο 13,
β) Δασικών υπηρεσιών, αν πρόκειται για παραβάσεις σε ορεινά ρέοντα ύδατα,
γ) Αστυνομικών αρχών, αν πρόκειται για παραβάσεις σε εσωτερικά ύδατα (λίμνες, ποτάμια και άλλα υδάτινα συστήματα).
Οι αποφάσεις πρέπει να είναι αιτιολογημένες και εκδίδονται μετά τη λήψη της απολογίας του παραβάτη ή αφού περάσει άπρακτη η προθεσμία που του ορίστηκε με έγγραφη πρόσκληση για να απολογηθεί. Η έκτιση της ποινής αφαίρεσης των αδειών αλιείας (ατομικής σκάφους) αρχίζει αφού περάσει άπρακτη η προθεσμία άσκησης προσφυγής στο Συμβούλιο Εκδίκασης Αλιευτικών Προσφυγών και σε περίπτωση που ασκήθηκε προσφυγή μετά την κοινοποίηση της απόρριψής της. Η άσκηση προσφυγής στο Συμβούλιο Εκδίκασης Αλιευτικών προσφυγών δεν αναστέλλει τηνκαταβολή του προστίμου.
Στην περίπτωση που η κοινοποίηση της απόρριψης της προσφυγής συμπίπτει με χρονικούς περιορισμούς απαγόρευσης του συγκεκριμένου αλιευτικού εργαλείου με το οποίο πραγματοποιήθηκε η παράβαση, η έκτιση της ποινής των αδειών αλιείας (ατομικής σκάφους) μεταφέρεται στην έναρξη της επόμενης αλιευτικής περιόδου.
Όπως τροποποιήθηκε με το άρθρ. 12 του ν.5087/2024 με ισχύ την 16/02/2024.
3. Εκτός από τις προβλεπόμενες από την παρ. 1 του άρθρου αυτού ποινές, οι αρμόδιες αρχές
προβαίνουν:
α) στην κατάσχεση και εκποίηση του προϊόντος που αλιεύθηκε,
β) στην κατάσχεση και καταστροφή των μη επιτρεπομένων αλιευτικών εργαλείων και συσκευών
που χρησιμοποιήθηκαν στην παράνομη αλιεία ή βρίσκονται πάνω στο σκάφος.
Ως μη επιτρεπόμενα νοούνται τα αλιευτικά εργαλεία και συσκευές των οποίων από τις κείμενες διατάξεις απαγορεύεται η χρησιμοποίησή τους σε όλη τη  χώρα. Ειδικότερα στις περιπτώσειςτων συρόμενων αλιευτικών εργαλείων (τράτα, αργαλειός, γκαγκάβα κ.λπ.) και των κυκλικών διχτύων (γριγρί, ζαργανόδιχτο κ.λπ.) σε καταστροφή υπόκειται το τμήμα εκείνο, που δεν πληροί
τις καθορισμένες προδιαγραφές,
γ) στην κατάσχεση και εκποίηση των αλιευτικών εργαλείων και συσκευών που
χρησιμοποιήθηκαν ή βρίσκονται πάνω στο σκάφος χωρίς άδεια κατά παράβαση των κειμένων διατάξεων και αποφάσεων και ειδικότερα όταν από τις διατάξεις αυτές και αποφάσεις:
αα) απαγορεύεται η χρήση τους σε μισθωμένους ή μη χώρους λιμνοθαλασσών και λιμνών του
Δημοσίου και Ν.Π.Δ.Δ., ή παραχωρημένους σε Ο.Τ.Α.,
ββ) είναι περισσότερα από τα επιτρεπόμενα, γγ) δεν προβλέπεται η χρησιμοποίησή τους στη
συγκεκριμένη κατηγορία άδειας αλιείας σκάφους. Τα κατασχεθέντα αλιευτικά εργαλεία και συσκευές φυλάσσονται από την αρμόδια για την επιβολή της ποινής αρχή μέχρις ότου εκπνεύσει άπρακτη η προθεσμία άσκησης προσφυγής ενώπιον του Συμβουλίου Εκδίκασης Αλιευτικών Προσφυγών, οπότε και εκποιούνται.
Σε περίπτωση άσκησης προσφυγής η φύλαξη γίνεται μέχρις ότου εκδοθεί η σχετική απόφαση του Συμβουλίου Εκδίκασης Αλιευτικών Προσφυγών, η οποία αναφέρεται και στην εκποίηση ή επιστροφή τους.
Σε περίπτωση που η αρμόδια για την επιβολή της ποινής αρχή δεν διαθέτει χώρους για την ασφαλή φύλαξη, τα κατασχεθέντα αλιευτικά εργαλεία και συσκευές παραδίδονται για φύλαξη στις υπηρεσίες αλιείας ή τελωνείου. Η εκποίηση των αλιευτικών εργαλείων και συσκευών γίνεται με πρόχειρο πλειοδοτικό διαγωνισμό από επιτροπή αποτελούμενη από εκπροσώπους
της αρμόδιας για την επιβολή της ποινής αρχής, της υπηρεσίας αλιείας της Περιφέρειας και της αρμόδιας δημόσιας οικονομικής υπηρεσίας.
Αν υπάρξουν τρεις άγονοι διαγωνισμοί, που πραγματοποιούνται το αργότερο εντός τριών μηνών από την εκπνοή της προθεσμίας άσκησης προσφυγής ή την κοινοποίηση της απόφασης του Συμβουλίου Εκδίκασης Αλιευτικών προσφυγών, που διατάσσει την εκποίηση για λόγους δυσχερούς φύλαξης ή φθοράς, τα ως άνω αλιευτικά εργαλεία και συσκευές καταστρέφονται. Για
τα χρηματικά ποσά, που προέρχονται από την εκποίηση, εφαρμόζεται η διαδικασία της παρ. 2 του άρθρου 13. Όπως τροποποιήθηκε με το άρθρ. 12 του ν.5087/2024 με ισχύ την 16/02/2024.
rule_gazette_doc_issue: Α
rule_gazette_doc_number: 27
rule_type: Νομοθετικό Διάταγμα
rule_article: 13
rule_decision_number: 1750/32219
rule_decision_year: 2015
rule_description: Συμπληρωματικά μέτρα εφαρμογής των Ενωσιακών διατάξεων της κοινής Οργάνωσης Αγοράς (ΚΟΑ) των προϊόντων αλιείας και υδατοκαλλιέργειας και του Κοινοτικού Συστήματος Ελέγχου της αλιείας σχετικά με τη διακίνηση και την εμπορία των προϊόντων του τομέα.
Ρυθμίζονται ειδικότερα τα ζητήματα των κυρώσεων. Συγκεκριμένα, στους παραβάτες που δεν τηρούν τις διατάξεις των άρθρων 7, 8, 10, 11, 12 της παρούσας απόφασης αρ. 1750/32219/2015 ή επαναλαμβάνουν παραβάσεις εντός χρονικού διαστήματος πέντε ετών, επιβάλλονται κυρώσεις που προβλέπονται στις διατάξεις του Καν. (ΕΚ) αριθ. 1005/2008 και συγκεκριμένα, τα χρηματικά πρόστιμα της παραγράφου 2 του άρθρου 44, τα άμεσα μέτρα επιβολής των παραγράφων 1γ, 1ε και 1στ του άρθρου 43, και οι κυρώσεις της περίπτωσης 7 και 8 του άρθρου 45. Για την επιβολή του χρηματικού προστίμου, η αξία των προϊόντων αλιείας προκύπτει από το τιμολόγιο αγοράς των προϊόντων ή την πλέον πρόσφατη μέση τιμή πώλησης του είδους μέσω του συστήματος καταγραφής του Καν. (ΕΚ) αριθ. 1224/2009. Στην περίπτωση κατάσχεσης των προϊόντων αλιείας, τα προϊόντα διατίθενται για φιλανθρωπικούς ή κοινωφελείς σκοπούς ή σε ευαγή ιδρύματα ή σε
νομικά πρόσωπα μη κερδοσκοπικού χαρακτήρα, ή σε ΟΤΑ ή σε επιχειρήσεις των ΟΤΑ. ΔΣτους παραβάτες που δεν τηρούν τις διατάξεις των άρθρων 5, 6, 9 της παρούσας, επιβάλλεται το χρηματικό πρόστιμο του άρθρου 48
παρ. 1 του ν. 2538/1997, από χίλια πεντακόσια (1.500) Ευρώ μέχρι οκτώ χιλιάδες οκτακόσια (8.800) Ευρώ. Στους παραβάτες που παραποιούν έγγραφα δικαιολογητικά εμπορίας, μεταφοράς, εισαγωγής, εξαγωγής προϊόντων αλιείας και υδατοκαλλιέργειας ή χρησιμοποιούν τέτοια έγγραφα επιβάλλονται οι κυρώσεις της παραγράφου 1α του παρόντος άρθρου.
Στους παραβάτες που αρνούνται ή κωλυσιεργούν την διενέργεια ελέγχων, επιθεωρήσεων για τις προαναφερόμενες περιπτώσεις, δεν
παρέχουν πληροφορίες ή παρέχουν ψευδείς πληροφορίες επιβάλλεται το χρηματικό πρόστιμο του άρθρου 48 παρ.1 του
ν. 2538/1997, από χίλια πεντακόσια (1.500) Ευρώ μέχρι οκτώ χιλιάδες οκτακόσια (8.800) Ευρώ. Στους παραβάτες που δεν υποβάλλουν δήλωση πώλησης επιβάλλεται το χρηματικό πρόστιμο του άρθρου 48 παρ. 2 του ν. 2538/1997,από χίλια πεντακόσια (1.500) Ευρώ μέχρι έντεκα χιλιάδες επτακόσια (11.700) Ευρώ.
Σε περίπτωση υποτροπής της ίδιας παράβασης το χρηματικό πρόστιμο διπλασιάζεται. Όλα τα έξοδα για τις ενέργειες κατάσχεσης ή καταστροφής ή μεταφοράς βαρύνουν τον παραβάτη. Η βεβαίωση των παραβάσεων γίνεται από τις Αρμόδιες Αρχές ελέγχου του τομέα αλιείας και από τους
εξουσιοδοτημένους για τον έλεγχο και την επιθεώρηση υπαλλήλους αυτών.
Οι κυρώσεις επιβάλλονται με αποφάσεις των προϊσταμένων των Αρμόδιων Αρχών με τη διαδικασία που κατά περίπτωση ορίζεται στο άρθρο 11 του ν.δ. 420/1970 όπως αντικαταστάθηκε με την παρ.2 του άρθρου 9 του ν.2040/1992 και εκδίδονται μετά την έγγραφη ενημέρωση του εικαζόμενου ως «παραβάτη» και τον ορισμό προθεσμίας 15 ημερών για την υποβολή των απόψεών του, την έγγραφη αποστολή των απόψεων ή την άπρακτη παρέλευση αυτής και την αξιολόγηση των στοιχείων του φακέλου και πρέπει να είναι αιτιολογημένες.
Κατά των αποφάσεων επιβολής κυρώσεων επιτρέπεται η άσκηση προσφυγής, με τη διαδικασία του άρθρου 9 παρ.2 υποπαράγραφος 4 του ν. 2040/1992, σε συνδυασμό με τη παράγραφο 5 και 6 του ίδιου άρθρου.
rule_gazette_doc_issue: Β
rule_gazette_doc_number: 475
rule_type: Υπουργική Απόφαση
rule_article: 5
rule_decision_number: 3866/78486
rule_decision_year: 2015
rule_description: Η εν λόγω απόφαση όπως τροποποιήθηκε από την ΥΑ 44/68152/15-03-2022 (ΦΕΚ 1325 Β) ρυθμίζει το Σύστημα Eπιβολής Mορίων και αναφέρει ότι 
συστήνεται Επιτροπή, η οποία αποτελείται από τρία μέλη και τους νόμιμους αναπληρωτές τους, από υπαλλήλους της Γενικής Διεύθυνσης Αλιείας, εκ των οποίων ένας υπάλληλος της Διεύθυνσης Ελέγχου Αλιευτικών Δραστηριοτήτων και Προϊόντων εκτελεί χρέη Προέδρου, ενώ οι λοιποί δύο υπάλληλοι οι οποίοι υπηρετούν σε Διευθύνσεις της Γενικής Διεύθυνσης Αλιείας συμμετέχουν ως μέλη. Η εν λόγω Επιτροπή εξετάζει τη σοβαρότητα κάθε παράβασης, εφόσον αυτή εμπίπτει στις κατηγορίες του Παραρτήματος 1, όπως αυτό αναγράφεται στο σώμα της απόφασης επιβολής κυρώσεων και συνοδεύεται από τη σχετική έκθεση επιθεώρησης, βάση κριτηρίων που αφορούν στην προκληθείσα ζημία, ή στο κόστος (αξίας) της ή στην έκταση της παράβασης, ή στην επανάληψή της. Η Επιτροπή εισηγείται στη Διεύθυνση Ελέγχου Αλιευτικών Δραστηριοτήτων και Προϊόντων του Υπουργείου Αγροτικής Ανάπτυξης και Τροφίμων, τον καταλογισμό των ανάλογων μορίων στον κάτοχο της αλιευτικής άδειας. Η Δνση Ελέγχου Αλιευτικών Δραστηριοτήτων και Προϊόντων, μετά την εισήγηση της επιτροπής της παρ. 2, με απόφασή της καταλογίζει στον κάτοχο της επαγγελματικής αλιευτικής άδειας σκάφους και στον κυβερνήτη του σκάφους, τα αντίστοιχα μόρια του Παραρτήματος 1. Στις περιπτώσεις δύο ή περισσότερων σοβαρών παραβάσεων που έχουν διαπιστωθεί στην ίδια επιθεώρηση –έλεγχο καταλογίζονται μόρια για την κάθε σοβαρή παράβαση στον κάτοχο της αλιευτικής άδειας σκάφους και στον κυβερνήτη του αλιευτικού σκάφους. Η Επιτροπή θα εκδίδει μία απόφαση καταλογισμού μορίων συνυπολογίζοντας σωρευτικά τις διάφορες σοβαρές παραβάσεις που έχουν διαπιστωθεί στο συγκεκριμένο έλεγχο με ανώτατο όριο επιβολής σε κάθε απόφαση τα 12 μόρια. Τα μόρια κάθε νέας παράβασης προστίθενται στα υφιστάμενα μόρια του κατόχου της αλιευτικής άδειας σκάφους ή/και του κυβερνήτη του σκάφους.

Η αναστολή ή η οριστική ανάκληση της αλιευτικής άδειας του σκάφους καταχωρείται αναλόγως στο Εθνικό Αλιευτικό Μητρώο και στο Κοινοτικό Αλιευτικό Μητρώο.
Η αναστολή της αλιευτικής άδειας του σκάφους πραγματοποιείται σε χρονικό διάστημα που δεν συμπίπτει με χρονικούς περιορισμούς απαγόρευσης χρήσης του συγκεκριμένου αλιευτικού εργαλείου με το οποίο πραγματοποιήθηκε η παράβαση.
Στην περίπτωση της αυτόματης αναστολής της αλιευτικής άδειας του σκάφους, ο κάτοχος υποχρεούται να διασφαλίσει την άμεση παύση των αλιευτικών δραστηριοτήτων και να γνωστοποιήσει στη Λιμενική Αρχή της παραγράφου 1, το σημείο ελλιμενισμού του αλιευτικού σκάφους. Στην περίπτωση που το σκάφος ασκήσει αλιευτική δραστηριότητα ή αποπλεύσει για μεμονωμένο πλου χωρίς προηγούμενη ενημέρωση της κατά τόπο αρμόδιας Λιμενικής Αρχής, το χρονικό διάστημα που η αλιευτική άδεια έχει ανασταλεί, επιβάλλονται οι ποινές του άρθρου 11 του Ν.δ. 420/1970 όπως αντικαταστάθηκε και ισχύει.
Σε όλες τις περιπτώσεις της αυτόματης αναστολής της ατομικής άδειας, ο κυβερνήτης υποχρεούται να καταθέσει την ατομική άδεια αλιείας στην αρμόδια Λιμενική Αρχή το αργότερο εντός τριών (3) ημερών.
rule_gazette_doc_issue: Β
rule_gazette_doc_number: 1587
rule_type: Υπουργική Απόφαση
Παρατηρήσεις: Τα κράτη μέλη διασφαλίζουν ότι το συνολικό ύψος των κυρώσεων και των συνοδευτικών κυρώσεων που επιβάλλονται σύμφωνα με την κοινοτική νομοθεσία και τις σχετικές διατάξεις της εθνικής νομοθεσίας, είναι ανάλογο με τη σοβαρότητα των παραβάσεων και δεόντως αυστηρό, ώστε να αποτρέπονται αποτελεσματικά περαιτέρω παραβάσεις και να αφαιρείται ουσιαστικά από όσους υπέχουν ευθύνη το οικονομικό όφελος που προκύπτει ή αναμένεται να προκύψει από την παράβαση που έχουν διαπράξει, με την επιφύλαξη του θεμιτού δικαιώματος για την άσκηση του επαγγέλματός τους. Κατά τον καθορισμό αυτών των κυρώσεων, τα κράτη μέλη λαμβάνουν ιδίως υπόψη τη σοβαρότητα, τη φύση και την έκταση της παράβασης, μεταξύ άλλων, τη βλάβη ή το ύψος της ζημίας που προκλήθηκε στους συγκεκριμένους αλιευτικούς πόρους και το θαλάσσιο περιβάλλον, τη διάρκεια ή την επανάληψή της και τη συσσώρευση ταυτόχρονων παραβάσεων. Τα κράτη μέλη μπορούν επίσης να λαμβάνουν υπόψη την οικονομική κατάσταση του παραβάτη για να διασφαλίσουν την αποτρεπτικότητα των εν λόγω κυρώσεων.

Τα κράτη μέλη μπορούν να εφαρμόσουν σύστημα, βάσει του οποίου τα οικονομικά πρόστιμα είναι ανάλογα προς τον κύκλο εργασιών του νομικού προσώπου ή προς τα οικονομικά οφέλη που προέκυψαν ή αναμένεται να προκύψουν από την παράβαση.




Στο Τμήμα Συντονισμού Ελεγκτικών Διαδικασιών – Ενιαία Αρχή Ελέγχου της Δ/νσης Ελέγχου Αλιευτικών Δραστηριοτήτων του Υπουργείου Αγροτικής Ανάπτυξης και Τροφίμων τηρείται το Μητρώο  Σοβαρών Παραβάσεων/Μορίων (τήρηση ηλεκτρονικής βάσης δεδομένων) για την καταγραφή των μορίων που έχουν καταλογισθεί στον κάτοχο της αλιευτικής άδειας σκάφους και στον κυβερνήτη του σκάφους, στην οποία καταχωρούνται:
α) τα στοιχεία του κατόχου της αλιευτικής άδειας
σκάφους και του κυβερνήτη, στους οποίους έχουν καταλογισθεί μόρια λόγω του ότι έχουν διαπράξει ή κριθεί υπεύθυνοι σοβαρής παράβασης
β) τα στοιχεία του αλιευτικού σκάφους
γ) τον αριθμό των μορίων
δ) την ημερομηνία της απόφασης για τον καταλογισμό των μορίων
ε) την αυτόματη αναστολή/ανάκληση της αλιευτικής άδειας του σκάφους ή της ατομικής άδειας του κυβερνήτη 
στ) την υποβολή προσφυγών σε οποιοδήποτε επίπεδο (Συμβούλιο Εκδίκασης Αλιευτικών Προσφυγών ή Διοικητικό Δικαστήριο)
ζ) η ημερομηνία και η αιτία κάθε διαγραφής.
Από την ανωτέρω βάση δεδομένων εξάγονται πληροφορίες, σχετικά με τον αριθμό των μορίων που έχουν καταλογισθεί και χρησιμοποιούνται για τη μεταβίβαση κυριότητας του αλιευτικού σκάφους στο νέο κάτοχο της αλιευτικής άδειας σκάφους. Το συνολικό ύψος των κυρώσεων και των συνοδευτικών κυρώσεων υπολογίζεται, σύμφωνα με τις σχετικές διατάξεις της εθνικής νομοθεσίας, με τέτοιον τρόπο ώστε να εξασφαλίζεται ότι αφαιρούν ουσιαστικά από τους υπευθύνους το οικονομικό όφελος που προκύπτει από την παράβασή τους με την επιφύλαξη του θεμιτού δικαιώματος για την άσκηση του επαγγέλματός τους. Οι κυρώσεις αυτές πρέπει επίσης να είναι σε θέση να παράγουν αποτελέσματα ανάλογα προς τη σοβαρότητα των εν λόγω παραβάσεων, αποθαρρύνοντας ουσιαστικά περαιτέρω παραβάσεις παρόμοιου τύπου.
Οι αρμόδιες αρχές του κράτους μέλους, που έχει δικαιοδοσία, σε περίπτωση παράβασης, κοινοποιούν στα κράτη μέλη σημαίας, στο κράτος μέλος υπηκοότητας του παραβάτη ή σε οιοδήποτε άλλο κράτος μέλος ενέχεται στη δίωξη της παράβασης, αμελλητί και σύμφωνα με τις διαδικασίες που προβλέπει η εθνική τους νομοθεσία, τις διοικητικές ή ποινικές διαδικασίες ή τα λοιπά μέτρα που λαμβάνει και οιαδήποτε οριστική απόφαση συνδέεται με την εν λόγω παράβαση, περιλαμβανομένου του αριθμού των μορίων που έχουν επιβληθεί στον παραβάτη.
Σχετικά: Έννομα μέσα προστασίας ή έφεσης: Δικαστική Προσφυγή, Ενδικοφανής Προσφυγή
Δείτε επίσης: title: el: Ενδικοφανής Προσφυγή ενώπιον του Συμβουλίου Εξέτασης Αλιευτικών Προσφυγών
Σημειώσεις: Κατά των αποφάσεων που έχουν εκδοθεί δυνάμει των άρθρων 11 και 12 του ν. 5087/2024 επιτρέπεται η άσκηση ενδικοφανούς προσφυγής, ενώπιον του Συμβουλίου Εξέτασης Αλιευτικών Προσφυγών (Σ.Ε.Α.Π.), μέσα σε αποκλειστική
προθεσμία δεκαπέντε (15) ημερών, η οποία αρχίζει από την κοινοποίηση της απόφασης. Η προσφυγή υποβάλλεται, είτε στην αρχή που εξέδωσε την προσβαλλόμενη απόφαση είτε στη Γραμματεία του Σ.Ε.Α.Π.. Η αρχή που εξέδωσε την προσβαλλόμενη απόφαση διαβιβάζει, αμελλητί, την προσφυγή και τον σχετικό φάκελο στη Γραμματεία του Σ.Ε.Α.Π..
Η άσκηση ενδικοφανούς προσφυγής δεν έχει ανασταλτική δύναμη επί της είσπραξης του προστίμου. 
Προς υποστήριξη της ενδικοφανούς προσφυγής μπορεί να κατατίθεται υπόμνημα, ενώπιον του Σ.Ε.Α.Π., με κάθε αποδεικτικό μέσο, μέσα σε αποκλειστική προθεσμία δεκαπέντε (15) ημερών, η οποία αρχίζει από την κατάθεση της προσφυγής. Η διαδικασία ενώπιον του Σ.Ε.Α.Π. είναι έγγραφη και διενεργείται με βάση τα στοιχεία του φακέλου. Για την κατάθεση της προσφυγής απαιτείται η κατάθεση παραβόλου ύψους είκοσι (20) ευρώ, για πρόστιμα έως και τριακόσια (300) ευρώ, ή παραβόλου σαράντα (40) ευρώ για πρόστιμα από τριακόσια ένα (301) ευρώ και άνω. Αν δεν καταβληθεί το παράβολο, η προσφυγή θεωρείται απαράδεκτη. Αν η προσφυγή γίνει δεκτή, το
παράβολο επιστρέφεται στον προσφεύγοντα.

Το Συμβούλιο Εξέτασης Αλιευτικών Προσφυγών (Σ.Ε.Α.Π.) εκδίδει μέσα σε εκατόν είκοσι (120) ημέρες από την υποβολή της προσφυγής αιτιολογημένη απόφαση, με την οποία μπορεί είτε να απορρίψει την προσφυγή είτε να τη δεχθεί στο σύνολό της και να άρει τις επιβληθείσες κυρώσεις είτε να τη δεχθεί μερικά και να μειώσει τις επιβληθείσες κυρώσεις. 
Αν, εντός της ως άνω προθεσμίας, δεν εκδοθεί απόφαση, η ενδικοφανής προσφυγή θεωρείται ότι έχει απορριφθεί από το Σ.Ε.Α.Π., ο δε προσφεύγων τεκμαίρεται ότι έχει λάβει γνώση της απόρριψης κατά την εκπνοή της προθεσμίας αυτής. 
Αν η απόφαση του Σ.Ε.Α.Π. απαλλάσσει τον προσφεύγοντα από το χρηματικό πρόστιμο που του έχει επιβληθεί σε πρώτο βαθμό ή διατάσσει τη μείωση αυτού ή την επιστροφή τιμήματος εκποιηθέντος αλιεύματος το Σ.Ε.Α.Π. διατάσσει την επιστροφή του καταβληθέντος προστίμου ή του ποσού της διαφοράς από τη μείωση του προστίμου ή του τιμήματος του εκποιηθέντος αλιεύματος αντίστοιχα.
Στην περίπτωση που η κοινοποίηση της απόρριψης της προσφυγής συμπίπτει με χρονικούς περιορισμούς απαγόρευσης του συγκεκριμένου αλιευτικού εργαλείου με το οποίο πραγματοποιήθηκε η παράβαση, η έκτιση της ποινής των αδειών αλιείας (ατομικής σκάφους) μεταφέρεται στην έναρξη της επόμενης αλιευτικής περιόδου.
Άλλες πληροφορίες: Επίσημος τίτλος: Επιβολή κυρώσεων σε περιπτώσεις παραβάσεων της αλιευτικής νομοθεσίας σε όλο τον αλιευτικό τομέα